smcproject/ml-wiki-sentences huggingface dataset:
E1443 Hydroxy propyl distarch glycerol E1450 Starch sodium octenyl succinate ( emulsifier ) ( stabiliser ) thickening agent Approved in the EU.
E1451 Acetylated oxidised starch ( emulsifier ) thickening agent Approved in the EU.
E1452 Starch aluminium octenyl succinate Approved in the EU.
E1501 Benzylated hydrocarbons E1502 Butane-1, 3-diol E1503 Castor oil resolving agent E1504 Ethyl acetate flavour solvent E1505 Triethyl citrate foam stabiliser Approved in the EU.
E1510 Ethanol E1516 Glyceryl monoacetate flavour solvent E1517 Glyceryl diacetate or diacetin flavour solvent E1518 Glyceryl triacetate or triacetin humectant Approved in the EU.
E1519 Benzyl alcohol E1520 Propylene glycol humectant Approved in the EU.
E1521 Polyethylene glycol 8000 Approved in 2010 E1525 Hydroxyethyl cellulose thickening agent ഇതും കാണുക Food Chemicals Codex List of food additives List of food additives, Codex Alimentarius അവലംബം പുറത്തേയ്ക്കുള്ള കണ്ണികൾ Codex Alimentarius , the international foods standards, established by the Food and Agriculture Organization (FAO) and the World Health Organization (WHO) in 1963
ഇ-ഭരണനിർവ്വഹണം ഇംഗ്ലീഷ് വിലാസം https://ml.wikipedia.org/wiki/E-Governance
ഇ-ഭരണനിർവ്വഹണം അഥവാ ഇ-ഗവേണൻസ് എന്നതു കൊണ്ടുദ്ദേശിക്കുന്നത് ഭരണനിർവ്വഹണമേഖലയിൽ, അതിന്റെ ലാളിത്യം, ഗുണനിലവാരം, സുതാര്യത, സേവനങ്ങളുടെ വേഗത, ആധികാരികത, നൈതികത എന്നിവ മെച്ചപ്പെടുത്തുന്നതിനായി വിവര സാങ്കേതിക സംവിധാനങ്ങളും മാർഗ്ഗങ്ങളും ഉപയോഗിക്കുക എന്നതാണ്.
ഇരുപത്തി ഒന്നാം നൂറ്റാണ്ടിന്റെ തുടക്കകാലത്ത് പ്രചാരത്തിൽ വന്ന ഈ സങ്കല്പത്തിന് പല നിർവ്വചനങ്ങൾ ലഭ്യമാണ്.
ഇ-ഗവണ്മെന്റ് അഥവാ ഇ-ഭരണകൂടം എന്നും ചിലപ്പോൾ ഈ ആശയത്തെ സൂചിപ്പിക്കാറുണ്ട്.
ലോകബാങ്കിന്റെ നിർവ്വചനം : ഇ-ഗവണ്മെന്റ്  എന്നതു കൊണ്ടുദ്ദേശിക്കുന്നത് പൗരസമൂഹം,വ്യവസായങ്ങൾ, മറ്റു ഭരണകൂട സംവിധാനങ്ങൾ എന്നിവയുമായിട്ടുള്ള ബന്ധത്തെ മാറ്റുവാൻ കഴിവുള്ള വിവരസാങ്കേതിക വിദ്യകൾ (വൈഡ് ഏരിയ ശൃംഖലകൾ, ഇന്റർനെറ്റ്, മൊബൈൽ കംമ്പ്യൂട്ടിങ്ങ് എന്നിവ പോലെയുള്ളവ)ഉപയോഗിച്ച് ഭരണകൂടസ്ഥാപനങ്ങൾ പ്രവർത്തിക്കുന്നതാണ്.
ഇത്തരം സാങ്കേതികവിദ്യകൾക്ക് വ്യത്യസ്തങ്ങളായ അനവധി നേട്ടങ്ങളുണ്ടാക്കാൻ കഴിയും:പൗരസമൂഹത്തിന് ഭരണകൂട സേവനങ്ങളുടെ മെച്ചപ്പെട്ട വിതരണം, വ്യവസായ വാണിജ്യസ്ഥാപനങ്ങളുമായിട്ടുള്ള മെച്ചപ്പെട്ട ഇടപെടലുകൾ, വിവരലഭ്യതയിലൂടെ പൗരശാക്തീകരണം, കൂടുതൽ ഗുണപരമായ ഭരണനിർവ്വഹണം എന്നിവ.
ഇതു കൊണ്ടുണ്ടാവുന്ന നേട്ടങ്ങൾ, കുറഞ്ഞ അഴിമതി, കൂടുതൽ സുതാര്യത, കൂടുതൽ സൗകര്യങ്ങൾ, വരുമാന വളർച്ചയോ, ചുരുങ്ങിയ ചെലവുകളോ അല്ലെങ്കിൽ അതു രണ്ടുമോ എന്നിവയാണ്.
ഉമൈത്താനകത്ത് കുഞ്ഞിക്കാദർ
മലപ്പുറം താനൂരിൽ ജീവിച്ചിരുന്ന; മലബാറിലെ ബ്രിട്ടീഷ് വിരുദ്ധ കലാപത്തിൽ പങ്കെടുത്ത ഒരു വ്യക്തിയാണ് ഉമൈത്താനകത്ത് കുഞ്ഞിക്കാദർ .
താനൂർ ആയിരുന്നു ജന്മസ്ഥലം.
തീരദേശ പ്രദേശമായ താനൂരിൽ ഖിലാഫത്ത് പ്രവർത്തനങ്ങൾക്ക് നേതൃപരമായ പങ്കുവഹിച്ചു.
സമരത്തിന്റെ ഭാഗമായി ഖിലാഫത്ത് പ്രസ്ഥാനത്തിലേക്ക് അദ്ദേഹം താനൂരിലും പരിസര പ്രദേശങ്ങളിൽ നിന്നും ആളുകളെ സംഘടിപ്പിച്ചു.
1918ൽ കോഴിക്കോട് കടപ്പുറത്ത് ഗാന്ധിജിയും മൗലാനാ ഷൗക്കത്തലിയും പങ്കെടുത്ത ഖിലാഫത്ത് - കോൺഗ്രസ് സമ്മേളനത്തിലൂടെയാണ് കാദർ നേതാക്കളുമായി ബന്ധം സ്ഥാപിക്കുന്നത്.
കുഞ്ഞിക്കാദറിൻെറയും ഗുരുനാഥനായിരുന്ന താനൂർ പരീക്കുട്ടി മുസ്ലിയാരുടേയും നേതൃത്വത്തിൽ താനൂർ മാടത്തിൽ മൈതാനത്ത് നടന്ന ഖിലാഫത്ത് സമ്മേളനം ശ്രമഫലമായി വലിയ വിജയമായിരുന്നു.
ശേഷം താനൂരിലെ തൻെറ കച്ചവട സ്ഥാപനം മറ്റൊരാളെ ഏൽപിച്ച് ഖിലാഫത്തിൻെറ മുഴുവൻ സമയ പ്രവർത്തകനായി രംഗത്തിറങ്ങിയ കുഞ്ഞിക്കാദർ താമസിയാതെ ബ്രിട്ടീഷുകാരുടെ കണ്ണിലെ കരടായി മാറി.
താനൂരിലെയും പരിസര പ്രദേശങ്ങളിലെയും സാധാരണക്കാർക്കിടയിൽ ഖിലാഫത്ത് പ്രചാരണത്തിനായി കാദർ ഏറെ ശ്രമങ്ങൾ നടത്തി.
1920ൽ താനൂരിൽ കുഞ്ഞിക്കാദറിന്റെ നേതൃത്വത്തിൽ ഖിലാഫത്ത് കമ്മിറ്റി യോഗം ചേരാനായി ശ്രമം തുടങ്ങി.
ഈ സമ്മേളനത്തിലൂടെ തങ്ങൾക്കെതിരെ കുഞ്ഞിക്കാദറിൻെറ നേതൃത്വത്തിൽ വൻ നീക്കം നടക്കാൻ സാധ്യതയുണ്ടെന്ന വിവരത്തിൻെറ അടിസ്ഥാനത്തിൽ സമ്മേളനം നടത്തരുത് എന്ന് ബ്രിട്ടീഷുകാർ ഉത്തരവിട്ടു.
എന്നാൽ ഖിലാഫത്ത് നേതാക്കൾ സമ്മേളനത്തിൽ നിന്ന് പിന്മാറാൻ തയ്യാറായില്ല.
1920 ആഗസ്റ്റ് 20ന് തിരൂരങ്ങാടി പള്ളി പട്ടാളം ആക്രമിച്ചെന്ന വാർത്ത വന്നതിനെ തുടർന്നാണ് കുഞ്ഞിക്കാദറും സംഘവും താനൂരിൽ നിന്നും പുറപ്പെട്ടു.
പരപ്പനങ്ങാടിക്കടുത്ത പന്താരങ്ങാടിയിൽവെച്ച് കുഞ്ഞിക്കാദറിനെയും സംഘത്തെയും പട്ടാളം വളഞ്ഞു.
തുടർന്ന് കാദറിനെ കണ്ണൂർ സെൻട്രൽ ജയിലിലേക്കയച്ചു.
ആ ധീരദേശാഭിമാനിയെ പിന്നീട് ബ്രിട്ടീഷ് ഭരണകൂടം തൂക്കിലേറ്റി.
താനൂരിലെ സിംഹക്കുട്ടി എന്ന് ഇദ്ദേഹത്തെ വിശേഷിപ്പിക്കാറുണ്ട്.
കുഞ്ഞിക്കാദർ ജീവിച്ച വീട് താനൂർ ടിപ്പു സുൽത്താൻ റോഡിനടുത്ത് ഇന്നും നിലനിൽകുന്നുണ്ട്.
ഈ വീടിന്റെ വാതിലുകളിലും ജനാലകളിലും പട്ടാളം ഇരുമ്പുകമ്പി കൊണ്ട് തകർക്കാൻ ശ്രമിച്ചതിന്റെ പാടുകൾ ഇന്നും കാണാം.
വീടിനോട് ചേർന്നുള്ള അദ്ദേഹത്തിൻെറ ഓഫീസ് മുറിയും ഇപ്പോഴുമുണ്ട്.
മലബാർ കലാപത്തിന്റെ കഥ പറയുന്ന 1921 എന്ന ചിത്രത്തിൽ മമ്മുട്ടി ചെയ്ത നായക കഥാപാത്രം ഉമൈത്താനകത്ത് കുഞ്ഞിക്കാദറിനെ ആസ്പദമാക്കിയുള്ളതാണ് എന്നു അഭിപ്രായമുണ്ട്.
ഉമേഷ് വസിറാണി ഇംഗ്ലീഷ് വിലാസം https://ml.wikipedia.org/wiki/Umesh_Vazirani
ബെർക്കിലി കാലിഫോർണിയ സർവകലാശാലയിലെ റോജർ എ. സ്ട്രോച്ച് ഇലക്ട്രിക്കൽ എഞ്ചിനീയറിങ് ആൻഡ് കമ്പ്യൂട്ടർ സയൻസിന്റെ പ്രൊഫസറാണ് ഉമേഷ് വീർകുമാർ വസിറാണി .
ബെർക്കിലി ക്വാണ്ടം കമ്പ്യൂട്ടേഷൻ സെന്ററിന്റെ ഡയറക്ടർ ആണ്.
അദ്ദേഹത്തിന്റെ ഗവേഷണ താല്പര്യം പ്രധാനമായും ക്വാണ്ടം കമ്പ്യൂട്ടിംഗിലാണ് .
അൽഗോരിതങ്ങളെപറ്റിയുള്ള ഒരു ടെക്സ്റ്റ് ബുക്കിന്റെ സഹ-രചയിതാവാണ് ഇദ്ദേഹം.
1981ൽ എം.ഐ.ടി യിൽ നിന്നും വസിറാണി ബി.എസ് ബിരുദം എടുത്തു.
1986-ൽ കാലിഫോർണിയയിലെ ബെർക്കിലിയിലെ കാലിഫോർണിയ സർവകലാശാലയിൽ നിന്നും പി.എഛ്.
മാനുവൽ ബ്ലും ആയിരുന്നു അദ്ദേഹത്തിന്റെ ഗൈഡ്.
യൂണിവേഴ്സിറ്റി ഓഫ് കാലിഫോർണിയയിലെ ഇർവിൻ പ്രഫസർ വിജയ് വസീറാണിയുടെ സഹോദരനാണ് അദ്ദേഹം.
ക്വാണ്ടം കമ്പ്യൂട്ടിംഗിന്റെ ആദ്യകാല ആശയങ്ങൾ രൂപപ്പെടുത്തുന്നതിൽ വലിയൊരു പങ്കു വഹിച്ചയാളാണ് ഉമേഷ് വസിറാണി.
1993-ൽ തന്റെ ഗവേഷണവിദ്യാർത്ഥിയായിരുന്ന ഈഥാൻ ബേൺസ്റ്റെയിനിനോടൊപ്പം വസിറാണി തയ്യാറാക്കിയ ക്വാണ്ടം കോംപ്ലക്സിറ്റി തിയറിയെപ്പറ്റിയുള്ള പ്രബന്ധം ക്വാണ്ടം ട്യൂറിങ് മെഷീനുകളുടെ ആദ്യമാതൃക നിർവചിച്ചു.
ക്വാണ്ടം കമ്പ്യൂട്ടിങ് മോഡലുകൾ തയ്യാറാക്കുന്നതിനും അവയുടെ വിശദമായ വിശകലനത്തിനും ഈ മാതൃകകൾ പിൽക്കാല ഗവേഷകരെ വളരെയധികം സഹായിച്ചിട്ടുണ്ട്.
ക്വാണ്ടം ഫൗരീയർ ട്രാൻസ്‌ഫോം കണക്കാക്കിയെടുക്കാനുള്ള ഒരു അൽഗോരിതവും ഈ പ്രബന്ധത്തിൽ ഉൾക്കൊള്ളിച്ചിരുന്നു.
ഈ അൽഗോരിതം ഉപയോഗിച്ചാണ് പീറ്റർ ഷോർ പിന്നീട് പൂർണസംഖ്യകളുടെ ഘടകക്രിയ നിർവഹിയ്ക്കാനുള്ള ക്വാണ്ടം അൽഗോരിതം ഉണ്ടാക്കിയെടുത്തത്.
ക്വാണ്ടം കംപ്യൂട്ടിങ്ങിലെ വളരെ സുപ്രധാനമായ ഒരു പടിയായിട്ടാണ് പീറ്റർ ഷോറിന്റെ അൽഗോരിതത്തെ എല്ലാവരും കാണുന്നത്.
2005-ൽ വാസിറാണിയും സഹോദരനും അസോസിയേഷൻ ഓഫ് കമ്പ്യൂട്ടിംഗ് മെഷിനറിയിലെ ഫെല്ലോകൾ ആയി തിരഞ്ഞെടുക്കപ്പെട്ടു.
സൈദ്ധാന്തിക കമ്പ്യൂട്ടർ സയൻസ്, ക്വാണ്ടം കമ്പ്യൂട്ടേഷൻ എന്നീ മേഖലകളിലെ സംഭാവനകൾക്കാണ് ഉമേഷ് വസിറാണിയെ തെരഞ്ഞെടുത്തത്.
അപ്പ്രോക്സിമേഷൻ അൽഗോരിതങ്ങളുടെ സംഭാവനകൾക്ക് സഹോദരനെയും.
2012-ൽ അദ്ദേഹത്തിന് ഫുൽക്കേർസൺ പ്രൈസ് ലഭിച്ചു.
സതീഷ് റാവു, സഞ്ജീവ് അറോറ എന്നിവരുമായി ചേർന്ന് ഗ്രാഫ് സെപരേറ്ററുകളുടെ അപ്പ്രോക്സിമേഷൻ മെച്ചപ്പെടുത്തിയതിനും അനുബന്ധപ്രവർത്തനങ്ങൾക്കുമായിരുന്നു ഈ അവാർഡ്.
2018-ൽ അദ്ദേഹത്ത നാഷണൽ അക്കാദമി ഓഫ് സയൻസിന്റെ അംഗം ആയി തെരഞ്ഞെടുത്തു.
തിരഞ്ഞെടുത്ത പ്രസിദ്ധീകരണങ്ങൾ .
A preliminary version of this paper was also published in STOC '87.
റെഫറൻസുകൾ ↑ അൽഗോരിതം: ദസ്ഗുപ്ത, പാപ്പദിമിത്രൂ, വസിറാനി ↑ ↑ ഉമേഷ് വസിറാണി at the Mathematics Genealogy Project .
↑ Bernstein Vazirani 1993 .
1 2 ↑ എസിഎം ഫെലോസ് അവാർഡ്: ഉമേഷ് വസിറാണി ↑ എസിഎം ഫെലോസ് അവാർഡ്: വിജയ് വസീറാണി .
↑ American Mathematical Society .
ബാഹ്യ ലിങ്കുകൾ യൂണിവേഴ്സിറ്റി ഓഫ് കാലിഫോർണിയ, ബെർക്കിലി വെബ് പേജ്
ഉമിനീര് ഇംഗ്ലീഷ് വിലാസം https://ml.wikipedia.org/wiki/Saliva
മനുഷ്യരടക്കമുള്ള പല ജന്തുക്കളുടേയും വായിൽ ഉത്പാദിപ്പിക്കപ്പെടുന്ന ദ്രവരൂപത്തിലുള്ള സ്രവമാണ് ഉമിനീര് അഥവാ തുപ്പൽ .
സസ്തനികളിൽ ദഹനപ്രക്രിയയ്ക്ക് തുടക്കം കുറിക്കുന്നതിൽ ഉമിനീര് അതിപ്രധാനമായ പങ്കാണു വഹിക്കുന്നത്.
പലതരത്തിലുള്ള രോഗാണുക്കളുടേയും പാഷാണൗഷധ പദാർത്ഥങ്ങളുടേയും സാന്നിധ്യം ഉമിനീരിൽ കണ്ടെത്താനാവുമെന്നുള്ളതുകൊണ്ട് രോഗചികിൽസാരംഗത്തു ഉമിനീർപരിശോധന വ്യാപകമായും ഉപയോഗിക്കുന്നു.
പേവിഷബാധ അടക്കമുള്ള പല രോഗങ്ങളും സംക്രമിക്കുന്നത് ഉമിനീരിലൂടെയാണ്.
പാമ്പ് , തേൾ തുടങ്ങിയ ജന്തുക്കളുടെ  ഉമിനീരിൽ  വിഷാംശം അടങ്ങിയിരിക്കുന്നതിനാൽ ചിലപ്പോൾ അവയുടെ കടി മറ്റു ജന്തുക്കൾക്ക് മാരകമായി ഭവിക്കുന്നു.
ചിലന്തി , പട്ടുനൂൽപ്പുഴു എന്നിവയുടെ ഉമിനീർസ്രവമാണ് ചിലന്തിവല, പട്ടു വസ്ത്രം എന്നിവയ്ക്കുപയോഗിക്കുന്നത്.
ചിലയിനം പക്ഷികൾ കൂടുകെട്ടാനും അവയുടെ പശസ്വഭാവമുള്ള  ഉമിനീര് ഉപയോഗിക്കുന്നു.
കൊതുക് മൂട്ട തുടങ്ങിയ പ്രാണികൾ മറ്റ് ജന്തുക്കളുടെ രക്തം കുടിയ്ക്കുന്നതിനു മുന്നോടിയായി ഉമിനീര് കുത്തിവയ്ക്കുന്നു.
ഈ ഉമിനീര് ആതിഥേയ മൃഗത്തിന്റെ (host animal)രക്തം നേർപ്പിക്കുകയും കട്ടിയാവതിരിപ്പിക്കുകയും ചെയ്യുന്നു.
ഈ ഉമിനീർകുത്തിവയ്പ്പ്മൂലമാണ് ഇവയുടെ കടിയേൽക്കുമ്പോൾ ചൊറിച്ചിൽ അനുഭവപ്പെടുന്നത്.
അത് പോലെ തന്നെ രക്തം കുടിക്കുന്ന വോവ്വലുകൾ മുറിവുണ്ടാക്കിയ ശേഷം ഉമിനീര് രക്തം കട്ട പിടികാതെ ഇരിക്കാനും രക്ത കുഴലുകൾ ചുരുങ്ങാതെ ഇരികാനും ഉപയോഗിക്കുന്നു.
ഉമിഴ്നീർ (உமிழ்நீர்) എന്ന തമിഴ് പദത്തിൽ നിന്നാണ് ഉമിനീര് എന്ന മലയാളപദത്തിന്റെ ഉദ്ഭവം.
സംസ്കൃതത്തിൽ ലാലാ എന്നും കന്നഡത്തിൽ ലാലാരസ (ಲಾಲಾರಸ) എന്നും തെലുങ്കിൽ ലാലാജലം (లాలాజలం) എന്നും പറയുന്നു.
ഹിന്ദിയിൽ ലാർ (लार) അഥവാ ഥൂൿ (थूक) എന്നും ബംഗാളിയിൽ ലാലാ (লালা) എന്നുമാണ് പറയുന്നത്.
ഉമിനീരിന്റെ ഘടന
ഉമിനീരിന്റെ 99.5 ശതമാനവും ജലമാണ്.
അവശേഷിക്കുന്ന 0.5 ശതമാനമാണ് ഖരഘടകങ്ങൾ.
സോഡിയം, പൊട്ടാസ്യം, ബൈകാർബണേറ്റുകൾ, മഗ്നീഷ്യം, കാൽസ്യം, ഫോസ്ഫേറ്റ്, അയഡിൻ എന്നിവ ഉമിനീരിലുണ്ട്.
ബാക്ടീരിയകളെ നശിപ്പിക്കുന്ന തയോസയനേറ്റ്, ഇമ്മ്യൂണോഗ്ലോബുലിൻ എ, ഹൈഡ്രജൻ പെറോക്സൈഡ് എന്നിവയും ഉമിനീരിലുണ്ട്.
ആൽഫാ അമിലേയ്സ്, ലിംഗ്വൽ ലിപേസ്, കാലിക്രേൻ, ലൈസോസൈം, ലാക്ടോഫെറിൻ എന്നിവ ഉമിനീരിലെ പ്രധാനഘടകങ്ങളാണ്.
ശ്ലേഷ്മമാണ് ഉമിനീരിന് വഴുവഴുപ്പ് നൽകുന്നത്.
ഓപ്പിയോർഫിൻ എന്ന വേദനാസംഹാരി, ബാക്ടീരിയങ്ങളെ അഗ്ലൂട്ടിനേഷന് വിധേയമാക്കുന്ന സലൈവറി അഗ്ലൂട്ടിനിൻ എന്നിവയും ഉമിനീരിലുണ്ട്.
ഉമിനീരിന്റെ ആവശ്യകത ദഹനം
വായിൽ വയ്ക്കപ്പെടുന്ന ഭക്ഷണം ഉമിനീരുമായി കൂടിച്ചേരുമ്പോൾ മുതൽക്കാണ് ദഹനപ്രക്രിയ ആരംഭിക്കുന്നത്.
പല്ലുകളാൽ ചവച്ചരയ്ക്കപ്പെടുന്ന ഭക്ഷണത്തിൽ ഉമിനീര് കലരുമ്പോൾ വിഴുങ്ങാൻപാകത്തിലാവുന്നു.
അപ്പോഴേക്കും ഭക്ഷണത്തിൽ അടങ്ങിയിരിക്കുന്ന പദാർത്ഥങ്ങളുടെമേൽ ഉമിനീര് ഘടകങ്ങൾ പ്രവർത്തിച്ചു തുടങ്ങിയിരിക്കും .
അമൈലേസ് എന്ന ഉൽപ്രേരകം (enzyme) അന്നജത്തെ (starch) പഞ്ചസാരയാക്കി (sugars) ലഘൂകരിക്കുന്നു.
ഉമിനീരിലെ ലൈപേസ് എന്ന് ഉല്പപ്രേരകം മാംസീയ ദഹനത്തിനു തുടക്കം കുറിക്കുന്നു.
ആഗ്നേയഗ്രനഥികൾ വികാസം പ്രാപിച്ചിട്ടില്ലാത്തതിനാൽ നവജാത ശിശുക്കളിൽ ഉമിനീരിലെ ലൈപേസ് കൂടുതൽ ആശ്രയിക്കപ്പെടുന്നു.
ശുചീകരണം/രോഗാണുനിർമാർജ്ജനം
ഭക്ഷണസമയങ്ങളിൽ മാത്രമല്ല ഉമിനീര് ഉത്പാദിപ്പിക്കപ്പെടുന്നത്.
ഇരുപത്തിനാലു മണിക്കൂറും ഉമിനീര് വായിലേക്ക് എത്തുകയും വായ് നനവോടുകൂടി നിലനിർത്തപ്പെടുകയും ചെയ്യുന്നു.
ഉമിനീരിന്റെ ഈ ഒഴുക്ക് വായുടേയും ദന്തങ്ങളുടേയും ശുചീകരണത്തിനു അത്യന്താപേക്ഷിതമാണ്.
പല്ലുകൾക്കിടയിൽ കൂടുങ്ങിയിട്ടുള്ള ഭക്ഷണാവശിഷ്ടങ്ങൾ ലസിപ്പിക്കുക, വായിലെ കോശാവശിഷ്ടങ്ങൾ കഴുകിക്കളയുക, എന്നീ ധർമ്മങ്ങളും  ഉമിനീര് നിർവ്വഹിക്കുന്നു.
ഉറങ്ങുമ്പോൾ ഉമിനീരിന്റെ സ്രവ്യതോത് കുറഞ്ഞിരിക്കും .
അതിനാൽ ശുചീകരണവും മന്ദീഭവിക്കുന്നു.
ഇതു മൂലം
ജീർണ്ണാവശിഷ്ടങ്ങൾ പെരുകുകയും ഉണരുമ്പോൾ വായിൽ നിന്നും ദുർഗന്ധം വമിക്കുകയും ചെയ്യുന്നു.
രോഗാണു നിർമാർജ്ജന സ്വഭാവമുള്ള (anti  bacterial property) ചില ഘടകങ്ങളും ഉമിനീരിലുണ്ട്.
പല ജന്തുക്കളും അവയുടെ മുറിവുകൾ നക്കി തുടയ്ക്കുന്നതു മൂലം മുറിവുണങ്ങാൻ വേണ്ടിവരുന്ന സമയം കുറവാണെന്നു കണ്ടെത്തിയിരിക്കുന്നു.
എന്നാൽ മനുഷ്യ ഉമിനീരിനു മുറിവുണങ്ങൽ പ്രക്രിയയിൽ പങ്കുണ്ടെന്നു പറയനാവില്ല.
ഉമിനീരിൽ അടങ്ങിയിരിക്കുന്ന മ്യൂസിൻ ഭക്ഷണപദാർത്ഥത്തെ ആവരണം ചെയ്യുന്നതുമൂലം അവ ദന്തോപരിതലത്തിൽ ഒട്ടി നിൽക്കാതെ ഒഴുകിപ്പോകാനുപകരിക്കുന്നു.
പക്ഷിപ്പനി , പന്നിപ്പനി തുടങ്ങിയ രോഗങ്ങളിൽ നിന്നും ചെറുപ്പക്കാരെ അപേക്ഷിച്ച് പ്രായം ചെന്നവർക്ക് സംരക്ഷണം നൽകുന്നത് ഉമിനീരിൽ ഉള്ള പ്രോട്ടീനുകളാണെന്ന് ഗവേഷകർ കണ്ടെത്തിയിട്ടുണ്ട്.
അവലംബം http://www.vivo.colostate.edu/hbooks/pathphys/digestion/pregastric/salivary.html Archived 2012-04-29 at the Wayback Machine .
http://kidshealth.org/kid/talk/yucky/spit.html
ഉമ്പായി ഇംഗ്ലീഷ് വിലാസം https://ml.wikipedia.org/wiki/Umbayi
മലയാള ഗസൽ ഗായകരിൽ പ്രമുഖനായിരുന്നു പി.എ. ഇബ്രാഹിം എന്ന ഉമ്പായി .
നിരവധി പഴയ ചലച്ചിത്രഗാനങ്ങൾ ഉമ്പായി തന്റെ തനതായ ഗസൽ ആലാപന ശൈലികൊണ്ട് പുനരാവിഷ്കരിച്ചിട്ടുണ്ട്.
ജോൺ എബ്രഹാമിന്റെ അമ്മ അറിയാൻ സിനിമയിൽ ഗസൽ ആലപിച്ചു.
തന്റെ ശബ്ദം ആദ്യമായി റിക്കോർഡ് ചെയ്ത് കേൾപ്പിച്ചത് ജോണായിരുന്നെന്ന് ആത്മകഥയിൽ പറയുന്നു.
ഉമ്പായിയും സച്ചിദാനന്ദനും ചേർന്ന് ഒരുക്കിയ ശ്രദ്ധേയമായ  ഗസൽ ഗാന ആൽബമായിരുന്നു "അകലെ മൗനം പോലെ".
അതിന്‌ ശേഷം ഒ.എൻ.വി. കുറുപ്പ് എഴുതിയ ഗാനങ്ങൾക്ക് ഉമ്പായി ശബ്ദാവിഷ്കാരം നൽകിയ ആൽബമായിരുന്നു "പാടുക സൈഗാൾ പാടുക" എന്നത്.
ഉമ്പായി എം. ജയചന്ദ്രനുമായി ചേർന്ന് "നോവൽ" എന്ന സിനിമയ്ക്ക് സംഗീതവും നൽകിയിട്ടുണ്ട് . ' രാഗം ഭൈരവി 'എന്ന പേരിൽ ആത്മകഥ പ്രസിദ്ധീകരിച്ചിട്ടുണ്ട്.
കരളിലെ അർബുദത്തെ തുടർന്ന്​ 2018 ആഗസ്​റ്റ്​ ഒന്നിന് ആലുവയിലെ പെയിൻ പാലിയേറ്റീവ് കെയർ ഹോമിൽ വച്ച്​ ഉമ്പായി അന്തരിച്ചു.
മരണസമയത്ത് അദ്ദേഹത്തിന് 68 വയസ്സായിരുന്നു.
ഉമ്പായി ഗസലുകൾ അകലെ മൌനം പോൽ ഗസ്സൽമാല ഹ്യദയരാഗം ഇതുവരെ സഖീ നിന്നെ കത്തിരുന്നു മധുരമീ ഗാനം മെഹബൂബ് നന്ദി പ്രിയസഖീ നന്ദി ഒരിക്കൽ നീ പറഞ്ഞു ഒരു മുഖം മാത്രം പാടുക സൈഗാൾ പാടൂ ഭിർ വഹീ ശാ‌മ് പ്രണാമം മെഹബൂബ് ഒരോർമ കൊല്ലത്ത് നടന്ന സ്വകാര്യ സദിരിൽ ഗസൽ ആലപിക്കുന്ന ഉമ്പായി അവലംബം ↑ {{ cite news }} : Check date values in: | accessdate= and | date= ( help ) ↑ ↑ http://www.deshabhimani.com/special/umbayi-and-john-abraham/741423 1 2 3 4 5 6 7 8 9 10 11 12 ഹിന്ദു ഓൺലൈൻ ഫെബ്രുവരി 3,2006 Archived 2010-09-03 at the Wayback Machine .
ഹിന്ദു ഓൺലൈൻ ജൂൺ 30,2006 Archived 2008-03-17 at the Wayback Machine .
മേട്രോവാർത്ത  ഡിസംബർ 03,2008 പുറത്തേക്കുള്ള കണ്ണികൾ
ഉമ്പായി വീഡിയോ ഇന്റർ‌വ്യൂ 47 മിനിറ്റ്.
Archived 2009-01-01 at the Wayback Machine .
Umbayee എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഉമേഷ് ചന്ദ്ര ചതുർവേദി
ഇന്ത്യക്കാരനായ ഒരു വൈറോളജിസ്റ്റ്, ഇമ്മ്യൂണോളജിസ്റ്റ്, മെഡിക്കൽ മൈക്രോബയോളജിസ്റ്റ്, സി‌എസ്‌ഐആർ എമെറിറ്റസ് സയന്റിസ്റ്റ്, ഭാരത് ഇമ്മ്യൂണോളജിക്കൽസ് ആൻഡ് ബയോളജിക്കൽ കോർപ്പറേഷന്റെ മുൻ ചെയർമാനാണ് എന്നീീ നിലകളിൽ പ്രശസ്തനാണ് ഉമേഷ് ചന്ദ്ര ചതുർവേദി (ജനനം: 1939).
കിംഗ് ജോർജ്ജ് മെഡിക്കൽ യൂണിവേഴ്സിറ്റിയിലെ മൈക്രോബയോളജി വിഭാഗത്തിന്റെ സ്ഥാപക തലവനായ അദ്ദേഹം ഡെങ്കി വൈറസ് അണുബാധയെക്കുറിച്ചുള്ള പഠനത്തിന് പ്രശസ്തനാണ്.
ഇന്ത്യൻ അക്കാദമി ഓഫ് സയൻസസ് , നാഷണൽ അക്കാദമി ഓഫ് സയൻസസ്, ഇന്ത്യ , ഇന്ത്യൻ നാഷണൽ സയൻസ് അക്കാദമി തുടങ്ങി മൂന്ന് പ്രധാന ഇന്ത്യൻ സയൻസ് അക്കാദമികളിൽ നിന്നും തിരഞ്ഞെടുക്കപ്പെട്ട ഒരു അംഗമാണ് ചതുർവേദി അതോടൊപ്പം റോയൽ കോളേജ് ഓഫ് പാത്തോളജിസ്റ്റുകളും നാഷണൽ അക്കാദമി ഓഫ് മെഡിക്കൽ സയൻസസിലെയും ഫെലോ ആണ് അദ്ദേഹം.
ശാസ്ത്ര ഗവേഷണത്തിനായുള്ള ഇന്ത്യാ ഗവൺമെന്റിന്റെ പരമോന്നത ഏജൻസിയായ കൗൺസിൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ച് അദ്ദേഹത്തിന് ശാസ്ത്ര സാങ്കേതിക വിദ്യയ്ക്കുള്ള ശാന്തി സ്വരൂപ് ഭട്നഗർ സമ്മാനം നൽകി , 1981 ൽ മെഡിക്കൽ സയൻസിന് നൽകിയ സംഭാവനകൾക്ക് ഏറ്റവും ഉയർന്ന ഇന്ത്യൻ സയൻസ് അവാർഡുകളിലൊന്നാണിത്.
1939 മാർച്ച് 2 ന് ഉത്തർപ്രദേശിലെ വ്യവസായ നഗരമായ ഉണ്ണാവോയിൽ ചന്ദ്രയ്ക്കും സത്യ പ്രകാശ് ചതുർവേദിക്കും ജനിച്ച യുസി ചതുർവേദി 1956 ൽ ഇറ്റാവയിലെ ഗവൺമെന്റ് ഇന്റർ കോളേജിൽ നിന്ന് കോളേജ് വിദ്യാഭ്യാസം പൂർത്തിയാക്കി.
1961 ൽ കിങ്ങ് ജോർജ് മെഡിക്കൽ യൂണിവേഴ്സിറ്റിയിൽ നിന്ന് വൈദ്യശാസ്ത്രത്തിൽ ബിരുദം നേടി.
(അന്ന് കിംഗ് ജോർജ്ജ് മെഡിക്കൽ കോളേജ് എന്നറിയപ്പെട്ടിരുന്നു).
തുടർന്ന്, കെ.ജി.എം.യുവിൽ റിസർച്ച് അസിസ്റ്റന്ന്റും ഡെമോൺസ്ട്രേറ്ററുമായി ചേർന്നു, 1964-ൽ ഒരു ഫാക്കൽറ്റി അംഗമായി.
ഈ സമയത്ത്, സ്ഥാപനത്തിൽ ഉന്നത പഠനം നടത്തിയ അദ്ദേഹം 1965 ൽ പാത്തോളജി, ബാക്ടീരിയോളജി എന്നിവയിൽ എംഡി നേടി.
കെ.ജി.എം.യുവിൽ തന്റെ പതിവ് ഔദ്യോഗിക ജീവിതം 1999-ൽ അദ്ദേഹം ചെലവഴിച്ചു.
അക്കാലത്ത് അദ്ദേഹം ഒരു ലക്ചറർ (1964–65, 1967), റീഡർ (1967–84), പ്രൊഫസർ (1984–99) എന്നീ പദവികൾ വഹിച്ചു.
ഇതിനിടയിൽ, 1965 മുതൽ 1967 വരെ അദ്ദേഹം അവധിയെടുത്തു.
ടി. രാംചന്ദ്ര റാവുവിന്റെ മാർഗ്ഗനിർദ്ദേശത്തിൽ നാഷണൽ ഇൻസ്റ്റിറ്റ്യൂട്ട് ഓഫ് വൈറോളജിയിൽ ഐസിഎംആർ സീനിയർ റിസർച്ച് ഫെലോ ആയി ജോലി ചെയ്തു.
സീനിയർ മെഡിക്കൽ കോമൺ‌വെൽത്ത് ഫെലോ ആയി തോമസ് ഹെൻ‌റി ഫ്ലെവെറ്റ്, പീറ്റർ വൈൽഡി എന്നിവരോടൊപ്പം ബർമിംഗ്ഹാം സർവകലാശാല ഹാംബർഗ് സർവകലാശാലയിലെ എഫ്. ലേമാൻ-ഗ്രുബിന്റെ ലബോറട്ടറിയിൽ അലക്സാണ്ടർ വോൺ ഹംബോൾട്ട് ഫെലോ ആയി .
റിട്ടയർമെന്റിനുശേഷം അദ്ദേഹം കുവൈറ്റ് യൂണിവേഴ്സിറ്റിയിലെ മെഡിസിൻ ഫാക്കൽറ്റിയിൽ സേവനമനുഷ്ഠിച്ചു.
ഇന്ത്യയിലേക്ക് മടങ്ങിയെത്തിയ അദ്ദേഹം ലഖ്‌നൗവിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് ടോക്സിക്കോളജി റിസർച്ചുമായി (അന്ന് ഇൻഡസ്ട്രിയൽ ടോക്സിക്കോളജി റിസർച്ച് സെന്റർ എന്നറിയപ്പെട്ടു) ബന്ധപ്പെട്ടു.
അവിടെ അദ്ദേഹം ഗവേഷണങ്ങൾ തുടർന്നു.
കൗൺസിൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ചിന്റെ എമെറിറ്റസ് സയന്റിസ്റ്റ്.
തുടർന്ന്, ഭാരത് ഇമ്മ്യൂണോളജിക്കൽസ് ആൻഡ് ബയോളജിക്കൽസ് കോർപ്പറേഷന്റെ അദ്ധ്യക്ഷനായിരുന്നു അദ്ദേഹം.
(ബിബികോൾ) വയറിളക്കത്തിന്റെ നടത്തിപ്പിനായി ഓറൽ പോളിയോ വാക്സിനുകൾ , സിങ്ക് ഗുളികകൾ, കിറ്റുകൾ എന്നിവയുടെ നിർമ്മാണത്തിൽ ഏർപ്പെട്ടു.
വിരന്ദർ സിംഗ് ചൗഹാൻ പിൻ‌ഗാമിയായ 2006 വരെ അദ്ദേഹം ബി‌ബി‌സി‌എല്ലിൽ സേവനമനുഷ്ഠിച്ചു.
ചതുർവേദി ഉമയെ വിവാഹം കഴിച്ചു.
ദമ്പതികൾക്ക് രണ്ട് പെൺമക്കളുണ്ട്, പ്രീതി, പ്രതിഭ, ഒരു മകൻ ജയ് ദീപ്.
ഉത്തർപ്രദേശിലെ ലഖ്‌നൗവിലാണ് കുടുംബം താമസിക്കുന്നത്.
ലെഗസി ഡെങ്കി വൈറസ് ഡെങ്കിപ്പനി ലക്ഷണങ്ങൾ
ചതുർവേദിയുടെ ആദ്യകാല ഗവേഷണങ്ങളിൽ വിവിധ രോഗങ്ങളുടെ രോഗവ്യാപനത്തെപ്പറ്റി മൃഗങ്ങളുടെ മാതൃകകൾ ഉപയോഗിച്ച് അദ്ദേഹം നടത്തിയ പരീക്ഷണങ്ങളും ക്ലിനിക്കൽ പരീക്ഷണങ്ങളിലൂടെ അവ വീണ്ടും സ്ഥിരീകരിച്ചു.
മനുഷ്യ ശരീരത്തിലെ ക്രോമിയം വിഷബാധയെപ്പറ്റിയും, ഇമ്മ്യൂണോളജിക്കൽ കാർഡിയാക് പരിക്കിനെപ്പറ്റിയും ഡെങ്കിപ്പനി യെപ്പറ്റിയും (DHF) അത് ഈ കാലഘട്ടത്തിലാണ് അദ്ദേഹത്തിന് ബോധ്യപ്പെട്ടത്.
1968 ൽ കാൺപൂരിൽ ഡെങ്കിപ്പനി പടർന്നുപിടിച്ചപ്പോൾ, അദ്ദേഹത്തിന്റെ നേതൃത്വത്തിലുള്ള സംഘം സ്വതന്ത്രമായി വിപുലമായ പഠനങ്ങൾ നടത്തി, കൂടുതൽ അന്വേഷണങ്ങൾക്കായി രോഗികളിൽ നിന്ന് ഡെങ്കിപ്പനി വേർതിരിച്ചെടുക്കുന്നതിൽ വിജയിച്ചു.
ഡെങ്കിപ്പനിയുടെ രോഗകാരണത്തെക്കുറിച്ചുള്ള പഠനങ്ങളുടെ സഹായത്തോടെ, ടി ഹെൽപ്പർ സെൽ - ടൈപ്പ് II സൈറ്റോകൈൻ റിസപ്റ്റർ രോഗത്തിന്റെ തീവ്രതയ്ക്ക് കാരണമാകുമെന്ന് അദ്ദേഹം തെളിയിച്ചു, കൂടാതെ സൈറ്റോകൈൻ സുനാമി എന്നാണ് അദ്ദേഹം വിശേഷിപ്പിച്ചത്, ലേഖനങ്ങളിൽ ഇന്ത്യൻ ജേണൽ ഓഫ് മെഡിക്കൽ റിസർച്ചിൽ അദ്ദേഹം എഴുതിയ എഡിറ്റോറിയലും.
ഫ്രീ റാഡിക്കലുകൾ, നൈട്രൈറ്റ്, റിയാക്ടീവ് ഓക്സിജൻ, പെറോക്സൈനിട്രൈറ്റ് എന്നിവയുടെ ഉത്പാദനം ത്വരിതപ്പെടുത്തിയ സിഡി 4 + ടി സെല്ലുകളിൽ വൈറസ് ബാധിച്ച മാക്രോഫേജുകൾ സൈറ്റോടോക്സിക് ഫാക്ടർ (സിഎഫ്) ഉൽ‌പാദനത്തെ എങ്ങനെ പ്രേരിപ്പിച്ചുവെന്ന് നിർദ്ദേശിച്ചുകൊണ്ട് ചതുർ‌വേദി ഡെങ്കിപ്പനിയുടെ രോഗകാരിത വിശദീകരിച്ചു.
മെറ്റൽ വിഷാംശം പരീക്ഷിക്കുന്നതിനായി അദ്ദേഹം ഒരു ഇൻ-വിട്രോ മോഡൽ വികസിപ്പിക്കുകയും ക്രോമിയം പിക്കോളിനേറ്റ് ഉപയോഗിച്ച് പ്രീ-ട്രീറ്റ്മെന്റ് പ്രോട്ടോക്കോളുകൾ നിർദ്ദേശിക്കുകയും ചെയ്തു, ഇത് വൈറസ് മൂലമുണ്ടാകുന്ന ത്രോംബോസൈറ്റോപീനിയയെ പ്രതിരോധിക്കുന്നു.
അദ്ദേഹത്തിന്റെ പഠനങ്ങൾ ഡെങ്കിപ്പനി രക്തസ്രാവം, ബന്ധപ്പെട്ട ഷോക്ക് സിൻഡ്രോം എന്നിവയെക്കുറിച്ചുള്ള ഗ്രാഹ്യം വർദ്ധിപ്പിച്ചു.
അവലോകനം ചെയ്ത ജേണലുകളിൽ 255 ലധികം ലേഖനങ്ങൾ വഴി അദ്ദേഹം തന്റെ ഗവേഷണങ്ങൾ രേഖപ്പെടുത്തിയിട്ടുണ്ട് ഇന്ത്യൻ അക്കാദമി ഓഫ് സയൻസസിന്റെ ഓൺലൈൻ ലേഖന ശേഖരം അവയിൽ 216 എണ്ണം പട്ടികപ്പെടുത്തിയിട്ടുണ്ട്.
കൂടാതെ, മറ്റുള്ളവർ പ്രസിദ്ധീകരിച്ച പുസ്തകങ്ങളിലേക്ക് അദ്ദേഹം അധ്യായങ്ങൾ സംഭാവന ചെയ്തിട്ടുണ്ട് അദ്ദേഹത്തിന്റെ കൃതികൾ നിരവധി എഴുത്തുകാരും ഗവേഷകരും ഉദ്ധരിച്ചു.
ക്ഷണിക്കപ്പെട്ട അല്ലെങ്കിൽ മുഖ്യ പ്രഭാഷണങ്ങളും അദ്ദേഹം നടത്തിയിട്ടുണ്ട് കൂടാതെ നിരവധി മാസ്റ്റർ, ഡോക്ടറൽ പണ്ഡിതന്മാരെ അവരുടെ പഠനങ്ങളിൽ നയിക്കുകയും ചെയ്തു.
അക്കാദമിക് രംഗത്ത്, കിംഗ് ജോർജ്ജ് മെഡിക്കൽ കോളേജിലെ മൈക്രോബയോളജി വകുപ്പിന്റെ സ്ഥാപക തലവനായിരുന്നു അദ്ദേഹം.
അലിഗഡ് മുസ്ലീം സർവകലാശാലയിൽ വൈറൽ ഡയഗ്നോസ്റ്റിക് ലബോറട്ടറി സ്ഥാപിക്കുന്നതിൽ അദ്ദേഹത്തിന്റെ സംഭാവനകൾ റിപ്പോർട്ട് ചെയ്യപ്പെട്ടിട്ടുണ്ട്.
ഇന്ത്യൻ കൗൺസിൽ ഓഫ് മെഡിക്കൽ റിസർച്ച് , സയൻസ് ആൻഡ് ടെക്നോളജി വകുപ്പ്, ബയോടെക്നോളജി വകുപ്പ്, കൗൺസിൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ച് തുടങ്ങി നിരവധി സർക്കാർ സർക്കാർ ഏജൻസികളുമായി ബന്ധപ്പെട്ടിട്ടുള്ള അദ്ദേഹം 2003 -04 ൽ ദേശീയ എയ്ഡ്സ് ഗവേഷണ സ്ഥാപനത്തിന്റെ ശാസ്ത്ര ഉപദേശക സമിതിയിൽ ഇരുന്നു.
പകർച്ചവ്യാധി ബയോളജിയിലെ ടാസ്ക് ഫോഴ്സിൽ അംഗമായിരുന്ന അദ്ദേഹം 1984–85 കാലഘട്ടത്തിൽ ഇന്റർനാഷണൽ ഫെഡറേഷൻ ഓഫ് ട്രോപ്പിക്കൽ മെഡിസിൻ പൊതുസമ്മേളനത്തിൽ ഇന്ത്യയെ പ്രതിനിധീകരിച്ചു.
ഇന്ത്യൻ ഇമ്മ്യൂണോളജി സൊസൈറ്റിയുടെ (1992–94) കൗൺസിലിൽ ഇരുന്ന അദ്ദേഹം മൂന്ന് തവണ (1983, 84, 1985) ഇന്ത്യൻ അസോസിയേഷൻ മെഡിക്കൽ മൈക്രോബയോളജിസ്റ്റുകളുടെ സെക്രട്ടറിയായിരുന്നു.
1976 മുതൽ 1980 വരെ ഇന്ത്യൻ അസോസിയേഷൻ ഓഫ് പാത്തോളജിസ്റ്റ് ആന്റ് മൈക്രോബയോളജിസ്റ്റുകളുടെ ട്രഷറർ പദവി വഹിച്ച അദ്ദേഹം 1988 ൽ അതിന്റെ പ്രസിഡന്റായി സേവനമനുഷ്ഠിച്ചു.
അദ്ദേഹം ക്ലിനിക്കൽ പരീക്ഷണാത്മക രോഗപ്രതിരോധശാസ്ത്രം ആഫ്രിക്കൻ ജേർണൽ, എഡിറ്റോറിയൽ ബോർഡുകൾ അംഗമായിരുന്നു ചെയ്തു മെഡിക്കൽ റിസർച്ച് ഇന്ത്യൻ ജേണൽ ആൻഡ് മെഡിക്കൽ മൈക്രോബയോളജി ഇന്ത്യൻ ജേണൽ ഡെങ്കി ബുള്ളറ്റിൻ ഓഫ് പിയർ നിരൂപകൻ എന്നീ നിലകളിൽ പ്രസിദ്ധീകരിച്ചു ലോകാരോഗ്യ സംഘടനയുടെ സൗത്ത്-ഈസ്റ്റ് ഏഷ്യ റീജിയണൽ ഓഫീസ് (SEARO).
1969 ൽ ഇന്ത്യൻ കൗൺസിൽ ഓഫ് മെഡിക്കൽ റിസർച്ചിൽ നിന്ന് യുവ ശാസ്ത്രജ്ഞർക്കുള്ള ശകുന്തള അമീർചന്ദ് സമ്മാനം ചതുർവേദിക്ക് ലഭിച്ചു; ഒരു ദശാബ്ദത്തിനുശേഷം 1979 ലെ ജെ ബി ശ്രീവാസ്തവ അവാർഡിന് ഐസിഎംആർ അദ്ദേഹത്തെ ആദരിച്ചു.
കൗൺസിൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ച് അദ്ദേഹത്തിന് 1981 ലെ ഏറ്റവും ഉയർന്ന ഇന്ത്യൻ സയൻസ് അവാർഡുകളിലൊന്നായ ശാന്തി സ്വരൂപ് ഭട്നഗർ സമ്മാനം നൽകി.
1989 ൽ കിംഗ് ജോർജ് മെഡിക്കൽ സർവകലാശാലയുടെ മികച്ച അധ്യാപക അവാർഡും ഒരു വർഷത്തിനുശേഷം നാഷണൽ ഇൻസ്റ്റിറ്റ്യൂട്ട് ഓഫ് ഇമ്മ്യൂണോളജിയുടെ തുടർന്ന് 1991 ൽ ഓം പ്രകാശ് ഭാസിൻ അവാർഡും ലഭിച്ചു
നാഷണൽ അക്കാദമി ഓഫ് മെഡിക്കൽ സയൻസസ് 1983-ൽ അദ്ദേഹത്തെ ഒരു ഫെലോ ആയി തിരഞ്ഞെടുത്തു മൂന്നു വർഷത്തിനുശേഷം അദ്ദേഹം ഇന്ത്യൻ അക്കാദമി ഓഫ് സയൻസസിന്റെ ഫെലോ ആയി.
1987-ൽ അദ്ദേഹത്തിന് തിരഞ്ഞെടുക്കപ്പെട്ട രണ്ട് ഫെലോഷിപ്പുകൾ ലഭിച്ചു; ഇന്ത്യൻ നാഷണൽ സയൻസ് അക്കാദമി , നാഷണൽ അക്കാദമി ഓഫ് സയൻസസ് എന്നിവ.
റോയൽ കോളേജ് ഓഫ് പാത്തോളജിസ്റ്റ് (1986), അമേരിക്കൻ അക്കാദമി ഓഫ് മൈക്രോബയോളജിസ്റ്റുകൾ (1988) , ഇന്റർനാഷണൽ മെഡിക്കൽ സയൻസസ് അക്കാദമി എന്നിവയിലും അദ്ദേഹം അംഗമാണ്.
1989 ൽ ഇന്ത്യൻ അസോസിയേഷൻ ഓഫ് പാത്തോളജിസ്റ്റുകളുടെയും മൈക്രോബയോളജിസ്റ്റുകളുടെയും ബി കെ ഐകത്ത് ഓറേഷൻ അവാർഡും 2007 ൽ ഇന്ത്യൻ നാഷണൽ സയൻസ് അക്കാദമിയുടെ ടി എസ് തിരുമൂർത്തി അവാർഡ് പ്രഭാഷണവും അദ്ദേഹം അവതരിപ്പിച്ചു.
തിരഞ്ഞെടുത്ത ഗ്രന്ഥസൂചിക അധ്യായങ്ങൾ ലേഖനങ്ങൾ ഇതും കാണുക Cytotoxic necrotising factor family Dengue vaccine അവലംബം പുറത്തേക്കുള്ള കണ്ണികൾ അധികവായനയ്ക്ക്
ഉമേഷ് ചള്ളിയിൽ ഇംഗ്ലീഷ് വിലാസം https://ml.wikipedia.org/wiki/Umesh_Challiyil
കേരളത്തിലെ ജെ.എസ്.എസ്. നേതാവും മുൻ എം.എ.എൽ.യുമാണ് ഉമേഷ് ചള്ളിയിൽ .
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 2011 കൈപ്പമംഗലം നിയമസഭാമണ്ഡലം വി.എസ്. സുനിൽ കുമാർ സി.പി.ഐ. , എൽ.ഡി.എഫ്. ഉമേഷ് ചള്ളിയിൽ ജെ.എസ്.എസ്. , യു.ഡി.എഫ്. 2006 കൊടുങ്ങല്ലൂർ നിയമസഭാമണ്ഡലം കെ.പി. രാജേന്ദ്രൻ സി.പി.ഐ. , എൽ.ഡി.എഫ് ഉമേഷ് ചള്ളിയിൽ ജെ.എസ്.എസ്. , യു.ഡി.എഫ്. 2001 കൊടുങ്ങല്ലൂർ നിയമസഭാമണ്ഡലം ഉമേഷ് ചള്ളിയിൽ ജെ.എസ്.എസ്. , യു.ഡി.എഫ്. മീനാക്ഷി തമ്പാൻ സി.പി.ഐ. , എൽ.ഡി.എഫ്. വിവാദങ്ങൾ
2001-ൽ കൊടുങ്ങല്ലൂർ നിയമസഭാമണ്ഡലത്തിൽ നിന്ന് വിജയിച്ച സമയത്ത് ശ്രീനാരായണഗുരുവിന്റെ നാമത്തിൽ സത്യപ്രതിജ്ഞയെടുത്തത് വിവാദമാവുകയും ഇതിന്റെ പേരിൽ കോടതി നടപടികളുണ്ടാവുകയും ചെയ്തിരുന്നു കുടുംബം പുറത്തേക്കുള്ള കണ്ണികൾ അവലംബം ↑ ↑ http://www.keralaassembly.org/ ↑ {{ cite news }} : Check date values in: | accessdate= and | date= ( help ) ↑ {{ cite news }} : Check date values in: | accessdate= and | date= ( help )
ഉമേഷ് യാദവ് ഇംഗ്ലീഷ് വിലാസം https://ml.wikipedia.org/wiki/Umesh_Yadav
ഉമേഷ്കുമാർ തിലക് യാദവ് (ജനനം: 25 ഒക്ടോബർ 1987. നാഗ്പൂർ , മഹാരാഷ്ട്ര ) ഒരു ഇന്ത്യൻ അന്താരാഷ്ട്ര ക്രിക്കറ്റ് കളിക്കാരനാണ്.
2010 മെയ് 28ന് സിംബാബ്‌വെയ്ക്കെതിരെയായിരുന്നു അദ്ദേഹത്തിന്റെ അരങ്ങേറ്റം.
തുടർച്ചയായി എറിയുന്ന അതിവേഗ പന്തുകൾ അദ്ദേഹത്തിന്റെ പ്രത്യേകതയാണ്.
ഇതുവരെ 17 ഏകദിന മത്സരങ്ങളിലും, 8 ടെസ്റ്റ് മത്സരങ്ങളിലും അദ്ദേഹം ഇന്ത്യൻ ജേഴ്സി അണിഞ്ഞിട്ടുണ്ട്.
ഉമിയാം തടാകം ഇംഗ്ലീഷ് വിലാസം https://ml.wikipedia.org/wiki/Umiam_Lake
മേഘാലയ സംസ്ഥാനത്തിൽ ഷില്ലോങ്ങിൽ നിന്ന് 15 കിലോമീറ്റർ അകലെയുള്ള ഒരു ജലസംഭരണിയാണ് ഉമിയം തടാകം (സാധാരണയായി ബാരാപാനി തടാകം എന്നും അറിയപ്പെടുന്നു).
1960 കളുടെ ആരംഭത്തിൽ ഉമിയാം നദിക്ക് കുറുകേ അണകെട്ടിയാണ് ഇത് നിർമ്മിച്ചത്.
220 ചതുരശ്ര കിലോമീറ്ററിൽ വ്യാപിച്ചു കിടക്കുന്നതാണ് തടാകവും അണക്കെട്ടിലെ പ്രധാന ജലസംഭരണപ്രദേശവും.
തടാകത്തെ തടഞ്ഞുനിർത്തുന്ന ഉമിയം ഡാം 1960-കളുടെ ആദ്യത്തിൽ അസം സംസ്ഥാന ഇലക്ട്രിസിറ്റി ബോർഡാണ് നിർമ്മിച്ചത്.
ജലവൈദ്യുത പദ്ധതിക്ക് ജലസംഭരണമുണ്ടായിരുന്നു അണക്കെട്ട്.
തടാകത്തിന് വടക്ക് സ്ഥിതി ചെയ്യുന്ന ഉമിയം സ്റ്റേജ് ഒന്നിൽ ഹൗസ്ഹോൾസിന് 9 മില്ലീമീറ്റർ ടർബൈൻ ജനറേറ്ററുകൾ ഉണ്ട്.
ഇത് 1965 ൽ വാണിജ്യ പ്രവർത്തനം നടത്തി.
ഉമിയം സ്റ്റേജ് ഇന്ത്യയിലെ വടക്കുകിഴക്കൻ മേഖലയിൽ കമ്മീഷൻ ചെയ്ത ആദ്യത്തെ ജലസംഭരണ ​​പദ്ധതിയാണ് ഉമ്മിയം സ്റ്റേജ്.
(ഊർട്രു ഹൈഡ്രോ ഇലക്ട്രിക് പ്രോജക്ട്, അതിന്റെ പ്രവർത്തനശേഷി 8.4 മെഗാവാട്ട് ആണ്, 1957 ൽ പ്രവർത്തനം ആരംഭിച്ചു.) ഉമിയം പ്രോജക്ടിന്റെ മൂന്നു ഘട്ടങ്ങൾ പിന്നീട് താഴോട്ട്.
മേഘാലയ സംസ്ഥാനത്തെ ഒരു പ്രധാന വിനോദ സഞ്ചാര കേന്ദ്രമാണ് ഈ തടാകം .
വാട്ടർ സ്പോർട്സ്, സാഹസിക സൗകര്യങ്ങൾ എന്നിവയ്ക്ക് പ്രശസ്തമാണ് ഇവിടം.
കയാക്കിംഗ്, വാട്ടർ സൈക്ലിംഗ്, സ്കോർട്ടിങ്, ബോട്ടിംഗ് എന്നിവയാണ് ഇവിടത്തെ വിനോദങ്ങൾ.
പാരിസ്ഥിതിക പ്രഭാവം
വൈദ്യുതി ഉൽപാദനത്തിനായി വെള്ളം സൂക്ഷിക്കുന്നതിനൊപ്പം, സൂക്ഷ്മവും, മെസോയും, മാക്രോ തലങ്ങളിൽ ധാരാളം ജൈവവ്യവസ്ഥാ ആവാസകേന്ദ്രങ്ങളും ഈ തടാകം നൽകുന്നുണ്ട്.
താഴ്ന്ന പ്രദേശങ്ങളിലെ ജലസേചനം, മത്സ്യബന്ധനം, കുടിവെള്ളം എന്നിവ പ്രാദേശിക ആവശ്യങ്ങൾ ഈ തടാകം നിറവേറ്റുന്നു.
വിഷബാധയും സിൽവിംഗും
ഷില്ലോംഗിലെ ജനസംഖ്യാ വർദ്ധനവ് കാരണം ഈ തടാകത്തിലെ മലിനീകരണം വർദ്ധിച്ചുവരുന്നു.
ഷില്ലോംഗ് നഗരത്തിൽനിന്നുമുള്ള ഒഴുക്കിൻറെ ദിശയിലായാണ് ഈ തടാകം സ്ഥിതിചെയ്യുന്നുവെന്നതാണ് കൂടുതൽ മലിനീകരണത്തിന് കാരണമാകുന്നത്.
ജലസ്രോതസ്സുകൾ കൈയേറ്റം ചെയ്യൽ, വനനശീകരണം, പ്രകൃതിദത്ത ഡ്രെയിനേജ് സംവിധാനങ്ങൾ തടസ്സപ്പെടുത്തുക, അശാസ്ത്രീയ ഖനികൾ തുടങ്ങിയവ കാരണങ്ങളാൽ ഓരോ വർഷവും ഉമിയം തടാകത്തിൽ 40,000 ക്യുബിക് മീറ്റർ എക്കൽമണ്ണ് വരുന്നുണ്ട്.
ഇത് തടാകത്തിൽ ശേഖരിക്കാനാവുന്ന ജലത്തിന്റെ അളവ് കുറച്ചിട്ടുണ്ട്.
ചിത്രശാല ഉമിയം തടാകത്തിന്റെ വിശാലദൃശ്യം ഉമിയം തടാകം ഉമിയം തടാകത്തിലെ ബോട്ടുകൾ അവലംബം
ഉമിസ്ക് ദ്വീപ്
കാനഡയിലെ വടക്കൻ സസ്‌കാച്ചെവാനിലെ ബീവർലോഡ് തടാകത്തിലെ ഒരു ചെറിയ ദ്വീപാണ് ഉമിസ്ക് ദ്വീപ് .
ദ്വീപിന് ഒരു പൊതുവായ ഉല്ലാസ മേഖലയുണ്ട്.
ദ്വീപിന്റെ പടിഞ്ഞാറൻ തീരം യുറേനിയം പര്യവേക്ഷണ സ്ഥലമായിരുന്നു.
1946 നും 1947 നും ഇടയിൽ എൽഡോറാഡോ മൈനിംഗ് ആൻഡ് റിഫൈനിംഗ് ഈ സൈറ്റ് യഥാർത്ഥത്തിൽ അതിര് തിരിക്കുകയും സർവേ ചെയ്യുകയും ചെയ്തു (ബീവർ ക്ലെയിം നമ്പർ 4 എന്ന് പരാമർശിക്കുന്നു).
1953-ൽ ഈ ഉടമസ്ഥാവകാശം മെറ്റാ യുറേനിയം മൈൻസ് ലിമിറ്റഡ് വാങ്ങുകയും 1954-ൽ 115 metres (377 ft) ഉള്ള ഒരു പ്രോസ്പെക്റ്റ് ഷാഫ്റ്റ് ഇവിടെ നിർമ്മിക്കുകയും ചെയ്തു.